**DĖL PRITARIMO ROKIŠKIO RAJONO SAVIVALDYBĖS ŠVIETIMO ĮSTAIGŲ DIREKTORIŲ 2018 METŲ VEIKLOS ATASKAITOMS**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punktu, Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų, patvirtintų Lietuvos Respublikos švietimo ir mokslo ministro 2018 m. kovo 27 d. įsakymu Nr. V-279, 6, 12 ir 16 punktais, Reikalavimais švietimo įstaigos (išskyrus aukštąją mokyklą) vadovo metų veiklos ataskaitai, patvirtintais Lietuvos Respublikos švietimo ir mokslo ministro 2018 m. gruodžio 5 d. įsakymu Nr. V-986, Rokiškio rajono savivaldybės taryba n u s p r e n d ž i a:

1. Pritarti šių Rokiškio rajono savivaldybės švietimo įstaigų direktorių 2018 metų veiklos ataskaitoms:

Rokiškio lopšelio-darželio „Nykštukas“ (pridedama);

Rokiškio lopšelio-darželio „Pumpurėlis“ (pridedama);

Rokiškio lopšelio-darželio „Varpelis“ (pridedama);

Rokiškio r. Juodupės lopšelio-darželio (pridedama);

Rokiškio r. Obelių lopšelio-darželio (pridedama);

Rokiškio mokyklos-darželio „Ąžuoliukas“ (pridedama);

Rokiškio Juozo Tūbelio progimnazijos (pridedama);

Rokiškio Senamiesčio progimnazijos (pridedama);

Rokiškio r. Panemunėlio mokyklos-daugiafunkcio centro (pridedama);

Rokiškio Juozo Tumo-Vaižganto gimnazijos (pridedama);

Rokiškio r. Juodupės gimnazijos (pridedama);

Rokiškio r. Kamajų Antano Strazdo gimnazijos (pridedama);

Rokiškio r. Obelių gimnazijos (pridedama);

Rokiškio r. Pandėlio gimnazijos (pridedama);

Rokiškio suaugusiųjų ir jaunimo mokymo centro (pridedama);

Rokiškio choreografijos mokyklos (pridedama);

Rokiškio Rudolfo Lymano muzikos mokyklos (pridedama);

Rokiškio rajono kūno kultūros ir sporto centro (pridedama);

Viešosios įstaigos Rokiškio jaunimo centro (pridedama);

Rokiškio r. Pandėlio universalaus daugiafunkcio centro (pridedama);

Rokiškio rajono savivaldybės pedagoginės psichologinės tarnybos (pridedama);

Rokiškio rajono savivaldybės švietimo centro (pridedama).

2. Paskelbti šį sprendimą Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS ŠVIETIMO ĮSTAIGŲ DIREKTORIŲ 2018 METŲ VEIKLOS ATASKAITOMS“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės tarybos reglamento 266 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas savivaldybės tarybai ir Merui iki kovo 31 d.“; Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatuose reglamentuota, kad „Švietimo pagalbos įstaigos vadovui, mokyklos vadovui kasmet savininko teises ir pareigas įgyvendinanti institucija arba jos (jo) įgaliotas asmuo nustato metines veiklos užduotis (nustatomos 3–5 metinės veiklos užduotys), pagal kurias vertinama švietimo įstaigos vadovo veikla. Metinės veiklos užduotys siejamos su švietimo įstaigos metinio veiklos plano priemonėmis arba su švietimo įstaigos metinio veiklos plano priemonėmis ir su įstaigos vidaus administravimu bei veiklos veiksmingumo didinimu. Kartu numatomi siektini veiklos rezultatai, jų vertinimo rodikliai ir rizika, kuriai esant užduotys gali būti neįvykdytos.“ – todėl parengtas šis sprendimo projektas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102, Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatai, patvirtinti Lietuvos Respublikos švietimo ir mokslo ministro 2018 m. kovo 27 d. įsakymu Nr. V-279, Reikalavimai švietimo įstaigos (išskyrus aukštąją mokyklą) vadovo metų veiklos ataskaitai, patvirtinti Lietuvos Respublikos švietimo ir mokslo ministro 2018 m. gruodžio 5 d. įsakymu Nr. V-986.

 **Sprendimo projekto esmė.**

Mokyklų direktoriai ataskaitas rengė vadovaudamiesi Reikalavimais švietimo įstaigos (išskyrus aukštąją mokyklą) vadovo metų veiklos ataskaitai, patvirtintais Lietuvos Respublikos švietimo ir mokslo ministro 2018 m. gruodžio 5 d. įsakymu Nr. V-986. Ataskaitą sudaro šios dalys: švietimo įstaigos strateginio plano ir metinio veiklos plano įgyvendinimo analizė; švietimo įstaigos vadovo metų veiklos užduotys, rezultatai ir rodikliai; pasiektų rezultatų vykdant užduotis įsivertinimas ir numatomas kompetencijų tobulinimas. Ataskaitoje pateiktas Švietimo įstatyme nustatytų subjektų ataskaitos vertinimo pagrindimas ir galutinis ataskaitos įvertinimas. Ataskaitos pabaigoje formuluojamos kitų metų veiklos užduotys, rezultatai ir rodikliai. Švietimo įstaigos ir savivaldybės interneto svetainėse švietimo įstaigos vadovo metų veiklos ataskaitos ir jų vertinimai privalo būti prieinami ne mažiau kaip 6 metus.

Rokiškio rajono savivaldybės taryba 2018 m. birželio 29 d. sprendimu Nr. TS-181 „Dėl Rokiškio rajono savivaldybės švietimo įstaigų vadovų 2018 metų užduočių nustatymo“ nustatė Rokiškio rajono savivaldybės švietimo įstaigų vadovams 2018 metų užduotis. Švietimo įstaigų vadovai, vadovaudamiesi nustatytomis užduotimis, parengė 2018 metų veiklos ataskaitas. Vasario 5 d. susipažinimui šios ataskaitos elektroniniu paštu buvo išsiųstos visiems savivaldybės tarybos nariams. Vasario 6, 7 d. susipažinę su mokyklos tarybos įvertinimu, metų veiklos ataskaitas svarstė ir įvertino savivaldybės tarybos nariai. Švietimo įstaigų vadovai dalyvavo svarstant jų metų veiklos ataskaitas (išskyrus L. Grochauskienę ir N. Gužienę, dėl ligos svarstyme nedalyvavo).

**Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono savivaldybės švietimo įstaigų vadovų veiklos vertinimo skaidrumas ir viešumas: švietimo įstaigų vadovų metinės veiklos užduotys, kurios kartu su siektinais veiklos rezultatais ir jų vertinimo rodikliais bei metų veiklos ataskaitos ir vertinimas bus viešai skelbiami švietimo įstaigos ir švietimo įstaigos savininko teises ir pareigas įgyvendinančios institucijos interneto svetainėse. Ataskaitos suteikia rajono gyventojams galimybę išsamiau susipažinti su šių įstaigų veikla.

**Finansavimo šaltiniai ir lėšų poreikis**.

Mokymo lėšos ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė